b'\n_START_ARTICLE_\nRaketoplan Endeavour\n_START_PARAGRAPH_\nRaketoplan Endeavour (angle\xc5\xa1ko Prizadevanje) je Nasin raketoplan z uradno oznako OV-105. Je peti in zadnji raketoplan, ki ga je NASA zgradila._NEWLINE_Konstrukcijo Endeavourja je potrdil Kongres leta 1987, da bi nadomestil Challengerja, ki je bil uni\xc4\x8den v nesre\xc4\x8di leta 1986. Endeavour so sestavili iz nadomestnih delov za Discovery in Atlantis, saj je bilo sestaviti nov raketoplan ceneje, kot pa predelati preskusni Enterprise._NEWLINE_Endeavour je prvi\xc4\x8d poletel leta 1992. V odpravah je sodeloval pri izgradnji ISS in pri popravljanju Hubblovega vesoljskega daljnogleda. Leta 1997 je bil osem mesecev na popravilu, leta 1998 pa je spet poletel._NEWLINE_Ime Endeavour je bilo izbrano na nate\xc4\x8daju za osnovno in srednje\xc5\xa1olce. Raketoplan se imenuje po ladji HM Bark Endeavour, ki ji je poveljeval James Cook. Endeavour se je imenoval tudi komandni modul v odpravi Apollo 15.'